ZAPISNIK
41. sjednice Vijeća Mjesnog odbora Čučerje, održane 23. listopada  2024.
u prostorijama objekta DVD Čučerje, s početkom u 18,00 sati


NAZOČNI ČLANOVI VIJEĆA: Nikolina Šturlić, Stjepan Pintur, Alen Šušković, Kristijan Marković i Leona Šafran. 

Predsjedava: Stjepan Pintur, predsjednik Vijeća.
Zapisnik vodi: Alen Šušković, potpredsjednik Vijeća.

Predsjednik konstatira da su nazočni svi članovi Vijeća te Vijeće može pravovaljano odlučivati.
Predsjednik otvara 40. sjednicu Vijeća Mjesnog odbora Čučerje.

Vijeće bez rasprave, jednoglasno, prihvaća tekst zapisnika s 40. sjednice održane 26. rujna 2024. 

Na prijedlog predsjednika, Vijeće jednoglasno utvrđuje

DNEVNI RED:

1. [bookmark: _Hlk81135328][bookmark: _Hlk82615456]Izmjena Plana potreba za aktivnostima, programima i projektima unapređenja kvalitete života građana Mjesnog odbora Čučerje u 2024. – donošenje;
2. Prijedlog za obavljanjem poslova domara u novoizgrađenom objektu mjesne samouprave Čučerje – donošenje zaključka;
3. [bookmark: _Hlk180596703]Prijedlog za sanaciju potoka Čučerska reka – donošenje zaključka;
4. Prijedlog za uređenje makadamskog puta, k.č. 8812/2, k.o. Čučerje novo – donošenje zaključka;
5. Pitanja, prijedlozi i obavijesti.


Ad 1. Izmjena Plana potreba za aktivnostima, programima i projektima unapređenja kvalitete života građana Mjesnog odbora Čučerje u 2024.

[bookmark: _Hlk166658079]Predsjednik je obavijestio članove o temi rasprave. 

U sklopu Plana potreba planirana je aktivnost proslave 150 godina Osnovne škole Čučerje, koja se trebala održati zajedno s otvorenjem Društvenog doma Čučerje. Otvorenje Društvenog doma prvotno je bilo planirano za travanj 2024. pa se prolongiralo na rujan 2024. 
Obzirom da je rok za otvaranje Društvenog doma Čučerje ponovno prolongiran, ovaj put na prosinac 2024., tako se i aktivnost iz Plana potreba prolongira za prosinac 2024.

Nakon rasprave u kojoj sudjeluju svi članovi Vijeća, Vijeće jednoglasno donosi 

Izmjenu Plana potreba za aktivnostima, programima i projektima unapređenja
kvalitete života građana Mjesnog odbora Čučerje u 2024.

/Izmjena Plana potreba nalazi se u prilogu ovog zapisnika i njegov je sastavni dio./


Ad 2. Prijedlog za obavljanjem poslova domara u novoizgrađenom objektu mjesne samouprave Čučerje

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za obavljanjem poslova domara
u novoizgrađenom objektu mjesne samouprave Čučerje

I. Ovim zaključkom stavlja se izvan snage Zaključak o prijedlogu za obavljanjem poslova domara u novoizgrađenom objektu mjesne samouprave Čučerje KLASA: 024-08/24-003/1777, URBROJ: 251-13-11-5/007-24-5 od 29. kolovoza 2024.
II. Razmotrena je potreba za obavljanjem poslova domara u novoizgrađenom objektu mjesne samouprave Čučerje.
III. Predlaže se da se za novoizgrađeni objekt mjesne samouprave Čučerje osiguraju sredstva za obavljanje poslova domara, s obzirom da će objekt biti u funkciji građana i imat će dosta korisnika.
IV. Vijeće traži osobu koja ispunjava uvjete za obavljanje poslova domara i donijet će zaključak o tome kad pronađe osobu koja ispunjava potrebne uvjete.
V. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 3. Prijedlog za sanaciju potoka Čučerska reka

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za sanaciju potoka Čučerska reka

I. Predlaže se sanacija obale potoka Čučerska reka na dijelu kod Čučerske ceste, kbr. 268.
II. Predlaže se čišćenje potoka Čučerska reka u ulici Kameščica kod mosta.
III. Ovaj zaključak dostavlja se Hrvatskim vodama na daljnje postupanje.


Ad 4. Prijedlog za uređenje makadamskog puta, k.č. 8812/2, k.o. Čučerje novo

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za uređenje makadamskog puta, k.č. 8812/2, k.o. Čučerje novo

[bookmark: _GoBack]Predlaže se uređenje makadamskog puta, k.č. 8812/2, k.o. Čučerje novo, kako bi se njime moglo prometovati.


Ad 5. Pitanja, prijedlozi i obavijesti
 
Predsjednik je obavijestio članove Vijeća o događanjima između dviju sjednica.

Sjednica je završila u  18,30  sati.

KLASA: 024-08/24-003/2125
URBROJ: 251-13-11-5/007-24-2
Zagreb, 23. listopada 2024.

Zapisnik sastavio: Alen Šušković

Zapisnik tehnički i administrativno
obradila: Jadranka Marković
						                                             Predsjednik
									Vijeća Mjesnog odbora  
									             Čučerje

        Stjepan Pintur
